Document ID: 32011R1212

VYKONÁVACIE NARIADENIE KOMISIE (EÚ) č. 1212/2011
z 23. novembra 2011,
ktorým sa mení a dopĺňa nariadenie (ES) č. 1416/2006, ktorým sa stanovujú osobitné pravidlá uplatňovania článku 7 ods. 2 Dohody o obchode s vínom medzi Európskym spoločenstvom a Spojenými štátmi americkými, pokiaľ ide o ochranu amerických označení pôvodu v Spoločenstve
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na rozhodnutie Rady 2006/232/ES z 20. decembra 2005 o uzavretí dohody medzi Európskym spoločenstvom a Spojenými štátmi americkými o obchode s vínom (1), a najmä na jeho článok 3,
keďže:
(1)
V nariadení Komisie (ES) č. 1416/2006 (2) sa ustanovuje ochrana niektorých amerických označení dôležitých z vinohradníckeho hľadiska v Únii.
(2)
Obe strany sa dohodli, že v súlade s článkom 11 ods. 5 dohody medzi Európskym spoločenstvom a Spojenými štátmi americkými o obchode s vínom (3) by sa príloha V k uvedenej dohode mala aktualizovať s cieľom zohľadniť nedávne regulačné zmeny v Spojených štátoch a najmä novo vytvorené americké vinárske oblasti. Zároveň sa dohodli, že tieto zmeny by mali nadobudnúť platnosť 1. decembra 2011.
(3)
Nariadenie (ES) č. 1416/2006 by sa preto malo zodpovedajúcim spôsobom zmeniť a doplniť.
(4)
Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
Príloha k nariadeniu (ES) č. 1416/2006 sa nahrádza prílohou k tomuto nariadeniu.
Článok 2
Toto nariadenie nadobúda účinnosť 1. decembra 2011.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 23. novembra 2011

Labels: 17
5
3
18
15